CELEX: 32017R1423
Language: da
Date: 2017-08-04 00:00:00
Title: Kommissionens gennemførelsesforordning (EU) 2017/1423 af 4. august 2017 om ændring af Rådets forordning (EU) 2016/44 om restriktive foranstaltninger på baggrund af situationen i Libyen

5.8.2017   
            
            
               DA
            
            
               Den Europæiske Unions Tidende
            
            
               L 204/80
            
         KOMMISSIONENS GENNEMFØRELSESFORORDNING (EU) 2017/1423
   af 4. august 2017
   om ændring af Rådets forordning (EU) 2016/44 om restriktive foranstaltninger på baggrund af situationen i Libyen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP (1),
   under henvisning til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr. 204/2011 (2), særlig artikel 20, litra b), og
   ud fra følgende betragtninger:
   
               (1)
            
            
               Bilag V til forordning (EU) 2016/44 indeholder en liste over skibe, der er udpeget af FN's sanktionskomité i henhold til punkt 11 i FN's Sikkerhedsråds resolution (UNSCR) 2146 (2014). Disse skibe er omfattet af en række forbud i henhold til nævnte forordning, bl.a. forbud mod at laste, transportere eller losse libysk råolie og forbud mod at anløbe havne i Unionens område.
            
         
               (2)
            
            
               Den 21. juli 2017 tilføjede FN's Sikkerhedsråds komité skibet Capricorn til listen over skibe, der er omfattet af restriktive foranstaltninger. Bilag V til forordning (EU) 2016/44 bør derfor ændres.
            
         
               (3)
            
            
               For at sikre, at foranstaltningerne i denne forordning er effektive, bør denne forordning træde i kraft øjeblikkeligt —
            
         VEDTAGET DENNE FORORDNING:
   Artikel 1
   Bilag V til Rådets forordning (EU) 2016/44 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. august 2017.
      
         
            På Kommissionens vegne
         
         
            For formanden
         
         
            Chef for Tjenesten for Udenrigspolitiske Instrumenter
         
      
   
   
      (1)  EUT L 206 af 1.8.2015, s. 34.
   
      (2)  EUT L 12 af 19.1.2016, s. 1.
   
      BILAG
      Bilag V til forordning (EU) 2016/44 affattes således:
      »
            BILAG V
            
               LISTE OVER SKIBE, JF. ARTIKEL 1, LITRA h), OG ARTIKEL 15, SAMT OVER FORANSTALTNINGER, DER FINDER ANVENDELSE SOM NÆRMERE BESTEMT AF SANKTIONSKOMITÉEN
            
            
               Navn: CAPRICORN
            Opført på listen i henhold til punkt 10, litra a) og b), i resolution 2146 (2014), som udvidet og ændret ved punkt 2 i resolution 2362 (2017) (forbud mod at laste, transportere eller losse; forbud mod at anløbe havne). I henhold til punkt 11 i resolution 2146 er denne opførelse på listen gyldig fra den 21. juli til den 21. oktober 2017, medmindre komitéen bringer den til ophør tidligere i henhold til punkt 12 i resolution 2146. Flagstat: Tanzania.
            
               Yderligere oplysninger
            
            Pr. 16. juli 2017 befandt skibet sig ud for Cyperns kyst.
         «